Ρεβύθια με κολοκύθα και ρύζι
Φτιάχνουμε το παραδοσιακό ρεβυθόρυζο λίγο αλλιώς... Ρεβύθια με κολοκύθα και ρύζι αλλά και λίγα καρότα.
350 γρ. ρεβύθια, μουλιασμένα αποβραδίς και καλά στραγγισμένα, 2 μέτρια καρότα, σε λεπτές φέτες, 300 γρ. κολοκύθα ψίχα, σε κύβους 3 εκ. , 3 φρέσκα κρεμμυδάκια, ψιλοκομμένα, 1/4 μάτσο άνηθος, ψιλοκομμένος, 400 γρ. ρύζι κίτρινο για πιλάφι, 100 ml ελαιόλαδο, αλάτι, φρεσκοτριμμένο πιπέρι
Για τα ρεβύθια με κολοκύθα και ρύζι ξεκινάμε βάζοντας σε μια βαθιά κατσαρόλα τα ρεβίθια και προσθέτοντας τόσο νερό ώστε να τα καλύπτει κατά 3-4 εκ.Τα βράζουμε σε μέτρια φωτιά για περίπου 1 ώρα, μέχρι να μαλακώσουν, χωρίς όμως να λιώσουν. Τα στραγγίζουμε.Παράλληλα, ετοιμάζουμε το ρύζι σύμφωνα με τις οδηγίες της συσκευασίας.Σε μια κατσαρόλα ζεσταίνουμε το λάδι σε δυνατή φωτιά και σοτάρουμε τα καρότα με τα φρέσκα κρεμμύδια και την κολοκύθα για 3-4 λεπτά, μέχρι να μαλακώσουν ελαφρώς.Ρίχνουμε τα ρεβύθια, αλατοπίπερο και 100 ml ζεστό νερό.Αφήνουμε να πάρουν μία βράση, χαμηλώνουμε τη φωτιά και σιγομαγειρεύουμε για 15-20 λεπτά, μέχρι να μαλακώσουν καλά όλα τα υλικά.Αποσύρουμε από τη φωτιά και πασπαλίζουμε με τον άνηθο.Μοιράζουμε το ρύζι στα πιάτα και περιχύνουμε με τα ρεβύθια και τα λαχανικά.
Κολοκύθα,Ρεβύθια,Ρύζι